Diari Oficial de la Generalitat Valenciana


Sumari del DOGV 4518, del 10-06-2003 (2003/6412)

Informació pública de les bases que han de regir el procés selectiu per a la provisió, en propietat, per promoció interna, mitjançant el sistema de concurs de mèrits, d'una plaça d'auxiliar administratiu d'administració general de l'Ajuntament de l'Olleria.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4518

Data del DOGV
:   10-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/6412


Data del document
:   19-05-2003

Organisme emissor
:   Ajuntament de l'Olleria

Tipus de document
:   Convocatòria

Descriptors 

:   * Olleria, l'
    * professió administrativa
    * administració local
    * concurs administratiu

Informació pública de les bases que han de regir el procés selectiu per a la provisió, en propietat, per promoció interna, mitjançant el sistema de concurs de mèrits, d'una plaça d'auxiliar administratiu d'administració general de l'Ajuntament de l'Olleria. [2003/Q6412]
  
Pel Decret de l'Alcaldia, de 14 de maig de 2003, de conformitat amb l'oferta d'ocupació pública aprovada pel Decret de l'Alcaldia, de 5 de maig de 2003, es van aprovar les bases per a cobrir en propietat diverses places vacants de personal funcionari a la plantilla municipal.
  
Bases que han de regir el procés selectiu per a la provisió, en propietat, per promoció interna, mitjançant el sistema de concurs de mèrits, d'una plaça d'auxiliar administratiu d'administració general:
  
Primera. Objecte de la convocatòria
  
Esta convocatòria té per objecte la selecció de personal, mitjançant el sistema de concurs, per a cobrir en propietat una plaça d'auxiliar administratiu d'administració general, vacant a la plantilla de personal funcionari d'este ajuntament, grup de titulació D, per promoció interna.
  
Els objectius del lloc de treball són: la realització de totes aquelles tasques auxiliars de suport que es requerisquen per al correcte funcionament de l'àrea a què s'incorpore, així com la realització de treballs d'atenció al públic i administratius que es consideren oportuns.
  
Les presents bases, una vegada aprovades per l'Alcaldia Presidència d'este ajuntament, es publicaran íntegres en el Butlletí Oficial de la Província de València i en el Diari Oficial de la Generalitat Valenciana, i un extracte d'estes es publicarà en el Boletín Oficial del Estado i al tauler d'anuncis de l'ajuntament.
  
Segona. Condicions generals de les persones aspirants
  
Per a ser admesos a estes proves selectives caldrà:
  
a) Haver romàs almenys dos anys com a funcionari de carrera com a subaltern.
  
Acreditació documental de la seua condició de funcionari de carrera en la categoria immediatament inferior a la convocada i al servici de l'administració convocant amb els condicionants establits en l'article 22 de la Llei 30/1984 i article 37 del Decret 33/1999, de 9 de març, de la Generalitat Valenciana, amb almenys dos anys d'antiguitat com a funcionari de carrera al cos o escala de pertinença.
  
b) Estar en possessió del graduat escolar, Formació Professional de primer grau o equivalent, o complir les condicions per a obtindre'l en la data en què finalitze el termini de presentació d'instàncies.
  
c) No patir cap malaltia o defecte físic que impedisca l'exercici de les funcions corresponents.
  
d) No haver sigut separat, mitjançant expedient disciplinari, del servici en l'administració de l'estat, les comunitats autònomes o les entitats locals, ni estar inhabilitat penalment per a l'exercici de funcions públiques.
  
Les condicions per a ser admesos a les proves hauran de complir-se en el moment de la finalització del termini de presentació de sol·licituds i mantindre's durant tot el procés selectiu, fins al moment de la seua presa de possessió.
  
Tercera. Presentació d'instàncies i documentació annexa
  
Les instàncies en què se sol·licita prendre part en el concurs oposició s'adreçaran a l'alcalde president de l'ajuntament, i es presentaran al Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies naturals, a partir del sendemà de la publicació de l'extracte d'esta convocatòria en el Boletín Oficial del Estado. A les instàncies, els aspirants hauran de manifestar que complixen tots i cada u dels requisits exigits.
  
A les instàncies, que podran obtindre en el Registre d'Entrada de l'ajuntament, s'adjunta:
  
a) Justificant d'haver ingressat els drets d'examen, que es fixen en 20 euros. Estos drets d'examen només es tornaran als qui no siguen admesos al procediment selectiu per falta d'algun dels requisits exigits per a prendre-hi part.
  
b) Fotocòpia confrontada del document nacional d'identitat.
  
c) Els mèrits que s'han de valorar en el concurs, de conformitat amb el barem que figura en l'annex I, que hauran de ser originals o fotocòpies confrontades. Estos mèrits hauran de presentar-se en sobre tancat ?que podrà ser lacrat- amb una relació numerada del que es presenta.
  
Quarta. Admissió de les persones aspirants
  
Acabat el termini de presentació de sol·licituds, l'Alcaldia dictarà resolució, que contindrà la relació provisional de persones admeses i excloses. Esta relació es publicarà al tauler d'edictes de l'ajuntament i es notificarà personalment a les persones excloses perquè esmenen, en el termini de 10 dies, els defectes en què hagen incorregut en la seua sol·licitud.
  
Si transcorregut el termini de 10 dies hàbils, a comptar des del sendemà de la publicació de la relació provisional, no s'ha presentat cap reclamació, la llista provisional esdevindrà definitiva i es publicarà en el Butlletí Oficial de la Província de València, així com la composició nominal del tribunal i les dades de la realització del concurs.
  
Cinquena. Proves selectives
  
El procediment de selecció de les persones aspirants serà el de concurs.
  
Sisena. Fase del concurs
  
Els mèrits al·legats per les persones participants hauran d'haver sigut obtinguts o computats fins a la data de finalització del termini de presentació d'instàncies.
  
Puntuació final del concurs:
  
La puntuació final del concurs s'obtindrà amb la suma de la puntuació obtinguda en els distints apartats del barem d'acord amb l'annex.
  
A continuació es configurarà una llista ordenada per puntuació de major a menor que s'interromprà quan el nombre d'inclosos en ella coincidisca amb el nombre de llocs convocats. Esta constituirà la llista definitiva d'aprovats.
  
Els empats en la puntuació es dirimiran de la manera següent: s'atendrà, a la major puntuació obtinguda en els distints apartats del barem del concurs, pel mateix orde en què figuren relacionats.
  
Si encara persistira l'empat, es dirimiria per orde alfabètic del primer cognom dels aspirants empatats. L'orde començarà per la lletra per la qual actuen les persones aspirants en aquelles proves que no puguen realitzar-se conjuntament.
  
Setena. Desenvolupament del concurs
  
El tribunal en la data que es determinarà, segons la base 4, iniciarà la baremació dels mèrits presentats. Seguidament realitzarà les entrevistes als aspirants.
  
L'orde d'actuació dels aspirants per a realitzar l'entrevista serà determinat pel tribunal. Els aspirants seran convocats en crida única, excepte casos de força major justificats com cal i apreciats lliurement pel tribunal. La no presentació d'un aspirant en el moment de ser cridat a qualsevol de les proves obligatòries determinarà automàticament el decaïment del seu dret a participar en el procés selectiu, per la qual cosa en quedarà exclòs. Tractant-se de proves orals o altres de caràcter individual i successiu, el tribunal podrà percebre les causes al·legades i admetre l'aspirant, sempre que estes no hagen acabat i esta admissió no deteriore el principi d'igualtat amb la resta de persones aspirants.
  
El tribunal podrà requerir als aspirants en qualsevol moment, perquè n'acrediten la identitat, a este fi hauran d'anar proveïts del document nacional d'identitat o passaport, originals.
  
Una vegada començat el concurs no serà necessària la publicació dels successius anuncis de realització de les fases del concurs ?que si és procedent procediren a criteri del tribunal- en el Butlletí Oficial de la Província de València i/o Diari Oficial de la Generalitat Valenciana, i serà prou la publicació als taulers d'anuncis de l'ajuntament.
  
Huitena. Publicitat de les llistes
  
Una vegada baremats els mèrits, el tribunal exposarà al tauler d'anuncis de la casa de la vila, la llista d'aspirants amb la puntuació obtinguda en el concurso i ordenada de major a menor, i se'ls concedirà un termini de tres dies hàbils perquè formulen les reclamacions i objeccions que estimen pertinents amb relació a la baremació.
  
Resoltes les possibles al·legacions i objeccions, i una vegada resolts, el tribunal mitjançant un anunci que es publicarà al tauler d'edictes de la casa de la vila, publicarà la relació definitiva d'aspirants aprovats per orde de puntuació total.
  
En cap cas el tribunal podrà declarar que han aprovat el procés selectiu un nombre superior al de llocs de treball convocats.
  
Novena. Presentació de documents
  
En el termini dels 20 dies hàbils, a comptar des del sendemà de la publicació al tauler d'edictes de la relació a què es referix la base 8, els aspirants proposats hauran de presentar a la Secretaria els documents acreditatius de les condicions de capacitat i els requisits exigits en la base segona. Els aspirants seleccionats que dins del termini indicat, excepte casos de força major, no presenten la documentació acreditativa o que es deduïsca d'esta que no tenen algun dels requisits exigits, no podran ser nomenats personal d'este ajuntament, sense perjuí de la responsabilitat en què puguen haver incorregut per falsedat en les seues sol·licituds de participació. La plaça no ocupada per l'aspirant que no presente la documentació quedarà vacant.
  
Deu. Nomenament de funcionari
  
Transcorregut el termini de presentació de la documentació, l'Alcaldia dictarà resolució que es publicarà en el Diari Oficial de la Generalitat Valenciana, i procedirà al nomenament com a funcionari del grup D de l'aprovat.
  
Onze. Tribunals
  
El tribunal qualificador estarà integrat pels següents membres, tots ells amb veu i vot:
  
- President: l'alcalde president de l'ajuntament o regidor en qui delegue:
  
- Secretari: el de la corporació o funcionari en qui delegue, que actuarà a més com a vocal.
  
- Vocals:
  
· Un regidor designat per l'alcalde.
  
· Un representant de l'administració del Govern Valencià, designat per la Direcció General d'Administració Territorial de la Conselleria de Justícia i Administracions Públiques.
  
· Dos funcionaris d'igual o superior categoria, designats per l'Alcaldia.
  
· Un representant dels treballadors designats per la Junta de Personal de l'ajuntament corresponent, o, de no existir, pels delegats de Personal, i en absència d'estos per les organitzacions sindicals més representatives en l'ajuntament, i si no n'hi ha per les organitzacions sindicals més representatives en l'àmbit de la Comunitat Valenciana.
  
La composició del tribunal inclourà la dels suplents respectius.
  
El tribunal, per a la realització de les proves, podrà designar als col·laboradors, ajudes i assessors especialistes que estime oportuns, que actuaran amb veu i sense vot.
  
Els vocals del tribunal posseiran igual o superior titulació acadèmica a l'exigida per a la plaça oferida.
  
El tribunal no podrà constituir ni actuar sense l'assistència de la meitat més un dels seus membres, titulars o suplents.
  
El tribunal tindrà la categoria tercera, de conformitat amb el que establix el Reial Decret 462/2002, de 24 de maig, sobre indemnitzacions per raó del servici.
  
El funcionament del tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Dotze. Recursos
  
Esta convocatòria, les bases i tots els actes administratius que siguen dictats en el seu desenvolupament, excepte les actuacions del tribunal, podran ser impugnats per les persones interessades, mitjançant la interposició del recurs contenciós administratiu en el termini de dos mesos, a comptar des del sendemà de la publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament un recurs de reposició davant del mateix òrgan que va dictar l'acte que es recorre, en el termini d'un mes, a comptar des del sendemà de la seua publicació, o qualsevol altre recurs que estime procedent per a la defensa dels seus interessos.
  
Contra els actes del tribunal podrà interposar-se un recurs d'alçada davant de l'Alcaldia d'este ajuntament, en el termini d'un mes, a partir del sendemà de la publicació de la corresponent resolució del tribunal.
  
Tretze. Normativa aplicable
  
En el no previst en estes bases seran d'aplicació els articles 23.2 I 103.3 de la Constitució espanyola; la Llei 7/1985, de 2 d'abril; el Reial Decret Legislatiu 781/1986, de 18 d'abril; el Reial Decret 364/1995, de 10 de març, pel qual s'aprova el Reglament General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat; Llei 30/1984, de 2 d'agost, i modificacions posteriors d'esta; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, així com la resta de disposicions aplicable.
  
ANNEX I
  
Barem puntuació fase de concurs
  
a) Titulació acadèmica: màxim 3 punts.
  
No es valoraran com a mèrit aquelles titulacions que figuren com a requisit per a la provisió del lloc de treball objecte de la convocatòria ni aquelles que siguen imprescindibles per a la consecució d'altres titulacions de nivell superior, amb el barem següent i un màxim de 3 punts:
  
- Estar en possessió, al mateix temps del graduat escolar i Formació Professional de primer grau: 0,5 punts.
  
- Batxiller superior, Formació Professional II o equivalent: 1 punt.
  
- Diplomat universitari en estudis de l'àrea de Ciències Socials i Jurídiques: 1,50 punts.
  
- Llicenciat en estudis relacionats amb l'àrea de Ciències Socials i Jurídiques: 2,50 punts.
  
- Altres diplomatures o llicenciatures: 1 punt.
  
b) El coneixement del valencià es valorarà fins a un màxim de 3 punts sempre que s'acredite estar en possessió del pertinent certificat o homologació expedits per la Junta Qualificadora de Coneixements de Valencià, d'acord amb la següent escala general:
  
- Coneixement oral: 0,75 punts.
  
- Grau elemental: 1,20 punts.
  
- Grau mitjà: 2,50 punts.
  
- Grau superior: 3 punts.
  
c) Cursos de formació i perfeccionament: màxim 2 punts.
  
Es valoraran els cursos de formació i perfeccionament que tinguen relació amb temes de caràcter general de l'administració pública o amb les funcions a exercir que hagen sigut organitzats per l'Institut Valencià d'Administració Pública (IVAP), per escoles de formació de funcionaris o qualsevol altre curs homologat per l'IVAP. La valoració es farà de conformitat amb els següents criteris:
  
Cursos de: Punts:
  
De 0 a 25 hores 0,35
  
De 26 a 50 hores 0,40
  
De 51 a 75 hores 0,50
  
De 76 a 100 hores 0,75
  
De 101 a 150 hores 1,00
  
De 151 a 200 hores 1,25
  
De 201 a 250 hores 1,50
  
De 251 a 300 hores 1,75
  
Més de 300 hores 2,00
  
d) Experiència: màxim 8 punts.
  
- Per servicis prestats en l'administració pública local, en plaça idèntica a l'objecte de la convocatòria, es puntuarà a raó de 0,25 punts per mes efectiu de treball, amb un màxim de 7 punts.
  
- Per servicis prestats en l'administració pública, en plaça distinta a la de l'objecte de la convocatòria i del mateix grup de titulació, es puntuarà a raó de 0,05 punts per mes efectiu de treball, amb un màxim d'1 punt.
  
- Per servicis prestats en l'administració pública, en plaça distinta a la de l'objecte de la convocatòria de diferent grup de titulació, es puntuarà a raó de 0,01 punts per mes efectiu de treball, amb un màxim d'1 punt.
  
La valoració de l'experiència, en qualsevol de les seues formes, només es tindrà en compte quan el lloc de treball que cal valorar s'haja obtingut mitjançant un procediment de selecció de pública concurrència convocat a l'efecte i del que s'haja pres possessió.
  
e) Qualssevol altres mèrits diferents dels relacionats, però que tinguen relació directa amb el lloc de treball, podran ser objecte de valoració per part del tribunal qualificador, de forma discrecional en la seua apreciació, sempre que s'entenga que puguen mantindre relació amb una més completa formació general i professional de l'aspirant, i fins a un màxim de 2 punts pel conjunt d'estos mèrits.
  
En cap cas es valorarà l'experiència professional obtinguda en el compliment de llocs de treball reservats a personal eventual o de confiança.
  
L'experiència professional s'acreditarà d'acord amb els criteris següents:
  
- Els treballs per a administracions públiques s'acreditaran sempre mitjançant certificat dels òrgans competents.
  
- La resta de treballs per compte alié, mitjançant el contracte de treball i el certificat de l'empresa de les funcions desenvolupades, quan estes no puguen deduir-se dels termes del contracte sense que s'admeta contradicció entre ambdós documents.
  
f) Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 2 punts.
  
Bases que han de regir el procés selectiu per a la provisió, en propietat, per promoció interna, mitjançant el sistema de concurs de mèrits, d'una plaça de tècnic mitjà de gestió.
  
Primera. Objecte de les bases
  
L'objecte de la present és la regulació de les bases per a la provisió en propietat, mitjançant el procés selectiu d'oposició per torn de promoció interna i de conformitat amb l'oferta d'ocupació públic per al 2003, d'una plaça vacant en la plantilla municipal, de tècnic mitjà de gestió, que pertany a l'escala d'administració general, subescala tècnics mitjans, grup de classificació B, dotada amb les retribucions corresponent als funcionaris del grup B, d'acord amb la legislació vigent, plantilla de personal, bases d'execució del pressupost municipal, en les presents bases i la resta de documents d'organització, funcionament i de personal al servici de la corporació.
  
La convocatòria s'anunciarà en el Butlletí Oficial de la Província de València (BOP) i en el Diari Oficial de la Generalitat Valenciana, es farà pública al tauler d'edictes de l'ajuntament, se n'inserirà un extracte en el Boletín Oficial del Estado, i es farà com a mínim referència al BOP on es van publicar íntegrament les bases de la convocatòria, nombre i classe de les places convocades i sistemes d'accés, així com la ressenya indicativa de l'inici i acabament de terminis de presentació de sol·licituds.
  
Segona. Requisits dels aspirants
  
Les persones que presenten la seua sol·licitud per a participar en els processos de selecció anunciats hauran de complir, almenys, els requisits següents:
  
1. Tindre complits 18 anys i no excedir d'aquella edat en què falten menys de 10 anys per a la jubilació forçosa per edat determinada per la legislació bàsica en matèria de funció pública.
  
2. No patir malaltia o defecte físic o psíquic que impedisca l'acompliment de les corresponents funcions.
  
De conformitat amb el que establix la Llei 13/1982, de 7 d'abril, d'Integració Social del Minusvàlid, en les presents proves seran admeses les persones minusvàlides en igualtat de condicions que els altres aspirants, les quals hauran d'acreditar-ne la condició amb la presentació dels certificats corresponents.
  
3. No haver sigut separat, mitjançant expedient disciplinari, del servici a l'estat, a les comunitats autònomes o a les entitats locals, ni trobar-se inhabilitat per a l'exercici de funcions públiques.
  
4. Estar en possessió de qualsevol de les titulacions acadèmiques exigibles segons el que disposa l'article 25 de la Llei 30/1984, de 2 d'agost, de Mesures per a la Reforma de la Funció Pública, o complir les condicions per a obtindre-les en la data que finalitze la presentació de les instàncies. En tots els casos l'equivalència de títols l'haurà d'aportar l'aspirant mitjançant un certificat expedit a l'efecte per l'administració educativa o acadèmica competent en cada cas.
  
5. Acreditació documental de la seua condició de funcionari de carrera en la categoria immediatament inferior a la convocada i al servici de l'administració convocant amb els condicionants establits en l'article 22 de la Llei 30/1984 i article 37 del Decret 33/1999, de 9 de març, de la Generalitat Valenciana, amb almenys dos anys d'antiguitat com a funcionari de carrera al cos o escala a què pertany.
  
6. Aquells altres requisits que per les especificitats del lloc apareguen replegats en els annexos de la present convocatòria.
  
Tots els requisits enumerats hauran de complir-se el dia de finalització del termini de presentació de sol·licituds.
  
Tercera. Presentació de sol·licituds
  
Les instàncies per a prendre part en la convocatòria s'adreçaran a l'alcalde president d'este ajuntament, acompanyades del justificant d'ingrés dels drets d'examen, i es pot utilitzar la instància model que facilitarà l'Ajuntament de l'Olleria, segons els impresos que consten al Registre General d'Entrada de l'ajuntament.
  
Les instàncies es presentaran al Registre General o en qualsevol de les formes que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú (en avant LPAC), dins del termini de 20 dies naturals, a partir del següent al de la publicació de la convocatòria en el Boletín Oficial del Estado.
  
En les instàncies per a prendre part en esta convocatòria, els aspirants hauran de manifestar, de forma expressa i inequívoca, que complixen tots i cada un dels requisits exigits en estes bases i que es comprometen a prendre possessió del lloc laboral amb subjecció al que requerix l'ordenament jurídic.
  
Els drets d'examen els pagaran els aspirants en el moment de presentar la sol·licitud i es fixen en trenta euros (30 EUR). Els ingressos els pagaran els aspirants en qualsevol entitat bancària de la localitat en compte corrent a nom de l'Ajuntament de l'Olleria, o mitjançant gir postal, segons disposa la Llei de Procediment Administratiu Comú esmentada.
  
El justificant de pagament de la taxa es realitzarà amb la impressió del segell de l'entitat bancària en la sol·licitud, o acompanyant una còpia del resguard del gir postal, que haurà de presentar-se unit a la sol·licitud de participació en el procés selectiu.
  
Els drets d'examen esmentats només es tornaran als qui no siguen admesos al procediment selectiu, per falta d'algun dels requisits exigits per a prendre-hi part.
  
Juntament amb la instància, es presentarà la documentació acreditativa dels mèrits que cal valorar en la fase de concurs, els quals documents hauran de ser originals o fotocòpies compulsades com cal, i el projecte a què fa referència la base setena. Els mèrits i el projecte hauran de presentar-se en sobre tancat, amb una relació de numerada del que es presenta.
  
Quarta. Admissió d'aspirants
  
1. Expirat el termini d'admissió de sol·licituds, el president de la corporació dictarà resolució, en el termini màxim d'un mes, en què declararà aprovada la relació o llista provisional d'admesos i exclosos.
  
Esta resolució, que es publicarà en el Butlletí Oficial de la Província de València, indicarà el lloc on es troben exposades al públic les llistes certificades completes d'aspirants admesos i exclosos, i assenyalarà un termini de 10 dies hàbils per a l'esmena d'errors i presentació de reclamacions, segons el que disposa l'article 121 i 71 de la Llei 30/1992, així com la data, l'hora i el lloc d'inici de les proves i, si és procedent, l'orde d'actuació dels aspirants.
  
2. La llista provisional d'aspirants admesos i exclosos es considerarà automàticament elevada a definitiva si no es presenten reclamacions. Si hi haguera reclamacions, seran estimades o desestimades, si és procedent, en una nova resolució per la qual s'aprovarà la llista definitiva, que es publicarà en el Butlletí Oficial de la Província de València i es farà pública al tauler d'anuncis de l'ajuntament.
  
Cinquena. Tribunal de selecció
  
1. El tribunal del procés selectiu estarà constituït pels membres, tots ells amb veu i vot, següents:
  
- President: el de la corporació o membre d'esta en qui delegue.
  
- Vocals:
  
· Un regidor que siga membre de la Comissió de Govern, designat per l'Alcaldia.
  
· Dos funcionaris de carrera de qualsevol de les administracions públiques que integren l'administració local, designat igualment per l'Alcaldia.
  
· Un representant de l'administració de la Generalitat Valenciana.
  
· Un representant dels treballadors designats per la Junta de Personal de l'ajuntament corresponent, o, de no existir, pels delegats de Personal, i en absència d'estos per les organitzacions sindicals més representatives en l'ajuntament, i si no n'hi ha per les organitzacions sindicals més representatives en l'àmbit de la Comunitat Valenciana.
  
?Secretari: el de la corporació o funcionari de l'ajuntament en qui delegue.
  
La Presidència, d'acord amb l'establit, realitzarà la designació dels membres del tribunal, que inclourà la dels respectius suplents i es farà pública al costat de la llista d'admesos i exclosos, i en tot cas al tauler d'anuncis de l'ajuntament. La corporació sol·licitarà, dels òrgans corresponents, la designació dels seus respectius representants, que haurà d'efectuar-se en el termini dels 20 dies següents al de la recepció de la sol·licitud.
  
2. Tots els membres del tribunal que actuen en qualitat de vocals hauran de posseir titulació o especialització iguals o superiors a l'exigida per a l'accés a la plaça convocada. La designació dels membres del tribunal inclourà la dels respectius suplents.
  
3. Per al millor compliment de la seua missió, els membres del tribunal podran sol·licitar i obtindre l'assessorament d'especialistes en aquelles proves que ho estimen necessari o convenient, els quals es limitaran a l'exercici de les seues respectives especialitats i col·laboraran amb els tribunals d'acord amb estes, exclusivament.
  
4. El tribunal no podrà constituir-se ni actuar sense l'assistència com a mínim de tres dels seus integrants, titulars o suplents de manera indistinta, i està facultat per a resoldre les qüestions que puguen suscitar-se en la relació dels processos selectius, i adoptar els acords necessaris per al degut orde d'este en tot el no previst en estes bases i per a l'adequada interpretació de les bases de cada convocatòria.
  
5. En cada sessió del tribunal podran participar els membres titulars, i si estan absents, els suplents, sempre que s'haja fet constar en l'acta del tribunal la seua participació de forma indistinta; ara bé, no podran substituir-se entre si en la mateixa sessió.
  
6. Si una vegada constituït el tribunal i iniciada la sessió, s'absenta el president, este designarà d'entre els vocals concurrents el que el substituirà durant la seua absència.
  
7. Els membres del tribunal hauran d'abstindre's de participar en este quan concórreguen les circumstàncies establides en l'article 28 de la Llei 30/1992, de Procediment Administratiu Comú; i podran ser recusats pels aspirants quan concórrega alguna de dites circumstàncies, d'acord amb el que disposa l'article 29 de la mateixa llei.
  
8. Les decisions del tribunal s'adoptaran per majoria de vots dels membres presents. En cas d'empat el vot de qualitat el resoldrà el president del tribunal.
  
9. El tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu, en tot allò no establit en estes bases.
  
Sisena. Començament i desenvolupament del procés selectiu
  
1. La data, l'hora i el lloc de la realització dels processos corresponents, juntament amb la relació definitiva d'aspirants admesos i exclosos i la composició del tribunal es publicarà en el Butlletí Oficial de la Província de València i al tauler d'anuncis de la corporació.
  
2. Quan el temps necessari per al desenvolupament i posterior valoració de les proves ho permeta, a juí del tribunal, es podran realitzar dos o més proves en la mateixa jornada. Este fet es posarà en coneixement dels aspirants abans de l'inici de cada exercici.
  
3. Els aspirants acudiran proveïts del document nacional d'identitat (DNI), perquè, en qualsevol moment, puga ser-ne comprovada la identitat.
  
4. Els aspirants seran convocats en crida única, excepte en casos de força major, invocats amb anterioritat i degudament justificats i apreciats pel tribunal amb absoluta llibertat de criteri. La no presentació d'un opositor a qualsevol dels exercicis en el moment de ser cridat, determinarà, automàticament, el decaïment del seu dret a participar en este exercici o en els successius, i quedaran exclosos, en conseqüència, del procediment selectiu.
  
5. L'orde d'actuació dels aspirants en aquells exercicis que no puguen actuar conjuntament el determinarà la lletra del seu primer cognom, i correspondrà actuar en primer lloc als aspirants el cognom dels quals comence per la lletra «N», de conformitat amb el que establix la Resolució de 14 de gener del 2003, de la Conselleria de Justícia i Administracions Públiques (DOGV núm. 4.422, de 21 de gener del 2003), o norma que la substituïsca.
  
6. Els resultats de cada un dels exercicis, les successives crides i convocatòries, i en definitiva qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és procedent, la fase de concurs, s'exposaran als locals on s'haja realitzat l'exercici anterior o en els que s'assenyale en l'últim anunci, i n'hi haurà prou amb l'esmentada exposició en la data en què s'inicie, com a tots els efectes. La crida per a la sessió següent d'un mateix exercici es realitzarà normalment amb un termini mínim d'antelació de 12 hores, mentre que la convocatòria per a un exercici distint, normalment haurà de respectar un termini mínim de 48 hores, en estos dos supòsits a comptar des de la crida anterior.
  
Setena. Procediment selectiu de les places convocades
  
1. Del contingut del procediment selectiu.
  
El tribunal valorarà els mèrits al·legats pels aspirants d'acord amb el següent barem:
  
1.1 Per experiència professional (fins a 10 punts):
  
- Per treballs realitzats en l'administració local, en les escales d'administració general o especial, a raó de 0,5 punts per mes complet de servici.
  
- Per treballs realitzats en qualsevol administració pública, en les escales d'administració general o especial, a raó de 0,3 punts per mes complet de servici.
  
A estos efectes, també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement de Servicis Previs en l'Administració Pública.
  
No es computaran servicis que hagueren sigut prestats simultàniament amb altres ja al·legats.
  
1.2 Cursos de formació i perfeccionament específics de la plaça que es convoca (fins a un màxim de 2 punts):
  
La valoració de cada curs s'efectuarà en funció de la seua durada, d'acord amb la següent escala:
  
- De 100 a més hores: 1 punt.
  
- De 75 o més hores: 0,75 punts.
  
- De 50 o més hores: 0,50 punts.
  
- De 25 o més hores: 0,25 punts.
  
- De 15 o més hores: 0,10 punts.
  
Només es valoraran els cursos si van ser convocats o organitzats per l'Ajuntament de l'Olleria, la Generalitat Valenciana, la Diputació de València, universitats, instituts o escoles oficials de funcionaris o altres entitats sempre que en este últim cas hagueren sigut homologats per l'Institut Valencià d'Administració Pública. Així mateix, es valoraran els cursos de formació contínua dins de l'acord nacional de formació contínua en les administracions públiques en qualsevol de les seues edicions.
  
Aquelles activitats de naturalesa diferent dels cursos, com són jornades, taules redones, trobades, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
1.3 Coneixement de valencià (fins a un màxim de 3 punts):
  
El coneixement del valencià es valorarà fins a un màxim de 3 punts sempre que s'acredite estar en possessió del pertinent certificat o homologació expedits per la Junta Qualificadora de Coneixements de Valencià, d'acord amb la següent escala general:
  
- Coneixement oral: 0,75 punts.
  
- Grau elemental: 1,20 punts.
  
- Grau mitjà: 2,50 punts.
  
- Grau superior: 3 punts.
  
1.4 Elaboració d'un projecte sobre el tema: «La contractació local. Especial referència al contracte d'obres» (fins a un màxim de 10 punts).
  
Els opositors hauran d'exposar de forma oral i de manera resumida, el projecte redactat, durant un període màxim de mitja hora, contestant, si és procedent, a totes les qüestions que foren plantejades pel tribunal. Durant el desenvolupament d'esta prova, els aspirants podran, en tot moment, fer ús, tant d'una còpia del propi projecte, com dels texts legals de què acudisquen proveïts. Es valorarà la capacitat de raciocini, la sistemàtica en el plantejament i formulació de conclusions, així com el coneixement i adequada interpretació de la normativa aplicable.
  
La suma total dels punts obtinguts en cada u dels apartats contemplats en la fase de concurs, amb independència dels seus límits parcials, no podrà superar els 25 punts.
  
Huitena. De la qualificació dels exercicis
  
Els resultats de l'exercici es faran públics immediatament després d'acordats pel tribunal al finalitzar este la totalitat dels aspirants, mitjançant un anunci que s'inserirà al tauler d'anuncis de la seu del tribunal i de la casa de la vila.
  
Si dos o més aspirants obtingueren idèntica puntuació, s'adjudicarà el lloc a l'aspirant que haja obtingut major puntuació en l'apartat que fa referència a l'elaboració del projecte, si la dita puntuació fora també igual es considerarà l'obtinguda en antiguitat i posteriorment en grau; si persistix l'empat, s'adjudicarà la plaça al de major edat i, finalment, de mantindre's l'empat, s'adjudicarà per sorteig.
  
Novena. Llista d'aprovats, presentació de documents i nomenaments
  
1. Una vegada acabada la qualificació de tots els exercicis, el tribunal farà pública la relació d'aprovats, per orde de puntuació, als locals on s'haja realitzat l'última prova, i estos no podran sobrepassar el nombre de places convocades i elevarà la dita relació a la Presidència de la corporació, perquè formule la corresponent proposta de nomenament, a favor dels qui siguen declarats aptes o aprovats.
  
2. L'aspirant proposat, presentarà al Registre d'Entrada de la corporació, dins del termini de 20 dies naturals, comptats a partir de la publicació de la llista d'aprovats, els documents acreditatius de les condicions que per a prendre part en els distints procediments de selecció s'exigixen i que són:
  
a) Original o fotocòpia compulsada del títol acadèmic exigible. Per al supòsit de titulacions obtingudes a l'estranger, la credencial de la seua homologació per part del departament ministerial corresponent de l'estat espanyol, sense este requisit i una vegada vençut el termini de 20 dies a què s'ha fet referència anteriorment, l'aspirant decaurà en el seu dret a prendre-hi possessió.
  
b) Declaració de no haver sigut separat mitjançant expedient disciplinari en qualsevol administració o ocupació pública, així com de no trobar-se inhabilitat per a l'exercici de funcions públiques, així com no trobar-se incapacitat per al desenvolupament de les tasques pròpies del lloc de treball per al qual ha sigut seleccionat.
  
c) Declaració de no trobar-se sotmés en alguna causa d'incapacitat de les disposades per al personal funcionari.
  
d) Declaració de l'interessat de no exercir cap lloc o activitat al sector públic delimitat per l'article 1 de la Llei 53/1984, i indicar, així mateix, que no realitza activitat privada incompatible o subjecta a reconeixement de compatibilitat.
  
e) Certificat mèdic acreditatiu de no patir malaltia o defecte físic ni psíquic que impedisca l'acompliment de les corresponents funcions. No obstant això, tots els candidats proposats hauran de sotmetre's a un reconeixement mèdic abans de la seua incorporació al lloc de treball que hagen d'ocupar, com a mesura de prevenció laboral. Els aspirants amb minusvalidesa acreditaran estar afectats per alguna discapacitat de grau igual o superior al 33% i que són compatibles amb les funcions del lloc, mitjançant certificat expedit pel Centre Base d'Orientació, Diagnòstic i Tractament de la Conselleria de Benestar Social o d'un altre organisme amb igual competència en la matèria.
  
3. Quan algun o alguns dels aspirants aprovats, dins del termini fixat, renunciaren a continuar el procés de selecció o, excepte casos de força major, no presentaren la documentació, o siguen exclosos d'este per mancar d'algun dels requisits exigits, o per falsedat d'esta, s'anul·laran les actuacions respecte d'estos i el tribunal podrà proposar la inclusió en la llista d'admesos, el mateix nombre que el d'exclosos per les anteriors causes que hagen superat les proves selectives i pel mateix orde de puntuació, sense perjuí de la responsabilitat que, si és procedent, pogueren haver incorregut. Esta proposta del tribunal podrà fer-se en qualsevol moment posterior a la terminació de les proves selectives, a partir que tinga coneixement dels fets que motiven la seua nova proposta.
  
4. Els nomenats hauran de prendre-hi possessió en el termini màxim de 20 dies hàbils comptats a partir del següent en què els siga notificat el nomenament, i hauran de prestar jurament o promesa de conformitat amb el que establix el Reial Decret 707/1979, de 5 d'abril.
  
5. Els aspirants, que hauran de ser funcionaris de carrera d'este ajuntament, estaran exempts de justificar documentalment les condicions i requisits ja demostrats per a obtindre el seu anterior nomenament, i hauran de presentar en canvi un certificat de l'organisme de què depenguen, en què acrediten condició i totes les circumstàncies que consten en el seu expedient personal, que siguen transcendents en relació amb el procés selectiu.
  
Deu. De la normativa aplicable
  
El procés selectiu s'ajustarà al que disposa les presents bases i supletòriament a allò que s'ha establit, especialment, en les normes següents:
  
- Llei 30/1984, de 2 d'agost, de Mesures per a la Reforma de la Funció Pública, i Llei 23/1988, de 28 de juliol, de Modificació de la Llei de Mesures per a la Reforma de la Funció Pública.
  
- Llei 7/1985, de 2 d'abril, Reguladora de les Bases de Règim Local, i Reial Decret Legislatiu 781/1986, de 18 d'abril, pel qual s'aproven les disposicions legals vigents en matèria de règim local.
  
- Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.
  
- Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.
  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local.
  
- Llei de 23 de desembre de 1993, sobre Accés a Determinats Sectors de la Funció Pública dels Nacionals dels altres Estats Membres de la Comunitat Europea, modificada en algun dels seus preceptes per la Llei 55/1999, de 29 de desembre, de Mesures Fiscals, Administratives i de l'Orde Social, així com el Reial Decret 800/1995, de 19 de maig, de desenvolupament de l'anterior.
  
- Les altres normes i disposicions d'aplicació.
  
Tindran caràcter supletori de les presents bases, les aprovades per resolucions de la Generalitat Valenciana, d'1 de desembre de 1992 (DOGV del 17 de desembre) i de 20 d'octubre de 1993 (DOGV del 4 de novembre), per les quals es van aprovar, respectivament, les bases generals de selecció del personal al servici de les entitats locals de la Comunitat Valenciana i les bases específiques per a funcionaris d'administració general, en tot allò que no contradiguen a les presents bases.
  
Onze. Recursos de caràcter general
  
Les presents bases, la convocatòria que procedisca i tots els actes administratius que es deriven d'esta i de l'actuació del tribunal, els podran impugnar els interessats en els casos i en la forma que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que es fa pública perquè se'n prenga coneixement general, en compliment de l'ordenat per l'Alcaldia.